

 Domžale, 2. oktober 2024

 **JAVNI RAZPIS ZA MESTO DIRIGENTA (m/ž)**

Kulturno društvo Godba Domžale je pričelo s postopkom iskanja novega dirigenta (m/ž) , ki bo prevzel/a umetniško vodenje orkestra s 1. januarjem 2025. Za ta namen društvo javno objavlja razpis za mesto novega dirigenta (m/ž).

Kulturno društvo Godba Domžale v letu 2024 praznuje 140-letnico neprekinjenega delovanja. Trenutno orkester sodi v 1. težavnostno skupino pod okriljem Zveze slovenskih godb. Orkester se je v zadnjem obdobju pomladil. Preko lastnega poučevanja godbeniških instrumentov in z negovanjem dobrih odnosov z Glasbeno šolo Domžale skrbimo za neprekinjen dotok novega kadra v našo sredino.

Delovanje orkestra je široko razvejano; tvorijo ga koncerti, nastopi v zabavnem programu (show program), udeleževanje tekmovanj in festivalov (doma/tujina), nastopi v okviru Občine Domžale…

Vaje potekajo dvakrat tedensko po dve uri, torek in četrtek med 19:30 – 21:30.

Od dirigenta/dirigentke pričakujemo:

• ustrezno strokovno izobrazbo / ustrezna priporočila

• strokovno vodenje in odgovornost do orkestra

• izkušnje z vodenjem pihalnih orkestrov ali drugih podobnih sestavov

• pedagoške sposobnosti, vestnost, zanesljivost, prilagodljivost in komunikativnost

• vizijo vodenja in nadaljnji razvoj orkestra

• znanje dirigiranja, poznavanje literature za pihalne orkestre, muzikološko znanje, znanje iz orkestracije

• usmerjenost k napredovanju tako ljubiteljskih kot profesionalnih posameznikov ter celotnega orkestra

• snovanje, pripravo in študij koncertnih programov, priložnostnih nastopov (koračnice in zabavni program) tako v občini, kot izven nje ter pripravo na državna tekmovanja pod okriljem Zveze slovenskih godb ter morebitna mednarodna tekmovanja

• sodelovanje s strokovnim svetom pri pripravi programov, njihovih izvedb ter načrtu dela (redne vaje, intenzivne vaje, koncerti, tekmovanja…)

Dirigentu/dirigentki nudimo:

• redni mesečni honorar

•pridobivanje izkušenj in osebnega razvoja

• umetniško vodenje enega izmed boljših ljubiteljskih pihalnih orkestrov v Sloveniji, ki se ponaša z odlično infrastrukturo in možnostjo za delo

• razvijanje kreativnih idej

Prijava naj vsebuje:

• Europass življenjepis

• kontaktne podatke kandidata/kandidatke (naslov, elektronska pošta, telefonska številka)

• krajši zapis o tem, zakaj bi si želel/a postati dirigent/dirigentka našega orkestra

• vizija razvoja ter delovanja orkestra

Pisne prijave kandidatov oziroma kandidatk zbiramo do vključno petka, 25. oktobra 2024. Prijave lahko pošljete po pošti oziroma po elektronski pošti.

Kulturno društvo Godba Domžale Kajuhova cesta 5 1230 Domžale

info@godba-domzale.si

Strokovni svet Kulturnega društva Godbe Domžale bo ožji seznam primernih kandidatov oziroma kandidatk predložil Upravnemu odboru društva. Na predlog komisije bodo kandidati/ kandidatke povabljeni na ustni razgovor ter se ob tem dogovorili tudi za testno vajo z orkestrom v trajanju 60 minut z vmesnim 15 minutnim premorom. Z izbranim kandidatom/kandidatko bomo sklenili pogodbo za umetniško vodenje Kulturnega društva Godba Domžale za določen čas enega leta (čas trajanja pogodbe 1. januar 2025-31. december 2025) z možnostjo podaljšanja.

Kulturno društvo Godba Domžale si pridržuje pravico, da ne izbere nobenega kandidata ter ponovi razpis.

 Kulturno društvo Godba Domžale

 Jože Pavli

 Predsednik



 Kulturno društvo Godba Domžale, Kajuhova 5, 1230 Domžale

 [www.godba-domzale.si](http://www.godba-domzale.si)